b'\n_START_ARTICLE_\n\xc5\xa0\xc4\x87edro\n_START_SECTION_\nGeografija\n_START_PARAGRAPH_\nOtok le\xc5\xbei okoli 1 milje ju\xc5\xbeno od Hvara, od katerega ga lo\xc4\x8di \xc5\xa0\xc4\x87edranski kanal in ima povr\xc5\xa1ino 8,36 km\xc2\xb2. Dol\xc5\xbeina obale meri 26,135 km. Najvi\xc5\xa1ji vrh otoka je 113 mnm visoka Zelenikova Glava. \xc5\xa0\xc4\x87redo je prete\xc5\xbeno pokrit z borovim gozdom in makijo. Na otoku je tudi nekaj vinogradov, katere obdeljujejo pridelovalci z bli\xc5\xbenjega Hvara. Oto\xc5\xa1ka obala je raz\xc4\x8dlenjena s \xc5\xa1tevilnimi zalivi v katerih so lepe pe\xc5\xa1\xc4\x8dene pla\xc5\xbee. Zaliva Mostir in Lovi\xc5\xa1\xc4\x87e na severni obli sta primerna sidri\xc5\xa1\xc4\x8da za jadrnice in manj\xc5\xa1e ladje. Zaliva \xc4\x8carnjan in Borova na ju\xc5\xbenem delu otoka pa ste dobro zavarovana pred udari burje._NEWLINE_V zalivih Lovi\xc5\xa1\xc4\x87e in Moster v poletnih mesecih obratje nekaj manj\xc5\xa1ih restavracij._NEWLINE_Na otoku stojita dva svetilnika. Iz pomorske karte je razvidno, da prvi svetilnik, ki stoji na rtu Gornje Kurilo pred vstopom v zaliv Lovi\xc5\xa1\xc4\x87e oddaja svetlobni signal: R Bl 3s. Nazivni domet svetilnika je 3 milje. Drugi svetilnik, ki stoji na jugovzhodni obali otoka, pa oddaja svetlobni signal: BR Bl 6s. Nazivni domet tega svetilnika je 10/6 milje.\n_START_SECTION_\nPrebivalstvo\n_START_PARAGRAPH_\nV poletnih mesecih na otoku stalno \xc5\xbeivi le nekaj prebivalcev, ki pa v zimskih mesecih otok zapustijo.\n_START_SECTION_\nNaselja\n_START_PARAGRAPH_\nNekdaj sta bila na otoku dva naselja: Mostir in Nestrane, ki pa sta sedaj ve\xc4\x8d ali manj zapu\xc5\xa1\xc4\x8dena. V zaselku Nestran sta samo \xc5\xa1e dve hi\xc5\xa1i primerni za bivanje. Ostale so v ru\xc5\xa1evinah.\n_START_SECTION_\nZgodovina\n_START_PARAGRAPH_\nNa otoku je nekaj prazgodovinskih gomil. V zaluvu Rake se na morskem dnu vidijo ostanki mozaikov, ki so pripadali rimski vili rustiki. V zalivu Mostir so ru\xc5\xa1evine dominikanskega samostana zgrajenega v 16. stol. in zapu\xc5\xa1\xc4\x8denega v 18. stoletju. Cerkev sv. Marije je iz 12. do 13. stol. in je bila kasneje vklopljena v ve\xc4\x8djo, novej\xc5\xa1o cerkev grajeno v obdobju prehoda gotike v renesanso._NEWLINE_\xc5\xa0\xc4\x87redo je verjetno otok, ki je identi\xc4\x8den s anti\xc4\x8dnim otokom Tauris, v \xc4\x8digar bli\xc5\xbeini se je leta 47 pr. n. \xc5\xa1t. odvijala pomorska bitka med Cezarjivim in Pompejevim ladjevjem.'